
ΤΕΥΧΟΣ ΔΕΥΤΕΡΟ 


Αρ. Φύλλου 987 


31 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταφορά οργανικών θέσεων από κλάδο σε κλάδο... 1 

Αντικατάσταση της παραγράφου 1 της ΙΖ/769/13.8.98 
ΥΑ (ΦΕΚ 890/19.8.98τ.Β') «Αποδοχή δωρεάς παρα¬ 
χώρησης του κτιρίου του Μαντζουνείου Ιδρύμα¬ 
τος» . 2 

Χορήγηση άδειας ίδρυσης και λειτουργίας Ωδείου 

στον Χαράλαμπο Κουρκούδιαλο. 3 

Έγκριση μεταστέγασης παραρτήματος του Εθνικού 

Ωδείου στη Ν. Σμύρνη. 4 

Υπαγωγή φαρμακευτικού ιδιοσκευάσματος στις δια¬ 
τάξεις του Ν. 1729/87 περί ναρκωτικών. 5 


Συγχώνευση τριών Νομικών Προσώπων σε ένα στο Δή¬ 
μο Πέτρας με την επωνυμία: Δημοτικό Πολιτιστικό 
Πληροφοριακό Κέντρο Οικισμού Λόφου Δ.Δ. Λόφου 6 
Τροποποίηση ορίων μονίμου καταφυγίου άγριας ζωής 
στις θέσεις Προφήτης Ηλίας, Δάσος Παπαλέϊκο, Τρύ- 
πιο λιθάρι, Βαθύρεμα, Φτέρες, Μάντρες, Ποταμόλα- 
κα, Σπαρτόραχη κ.λπ. περιοχών Δημ. Διαμερισμάτων 


Ασέας, Αραχαμιτών, Κερασταρίου, Παλαιόχουνης 
Δήμου Βαλτετσίου & Μακρυσίου Δήμου Μεγαλόπο- 

λης Νομού Αρκαδίας Περιφέρειας Πελ/νήσου. 7 

Χορήγηση άδειας άσκησης επαγγέλματος Κοινωνικού 

Λειτουργού στην Χαβαλέ Ιωάννα του Πέτρου. 8 

Τροποποίηση του Εσωτερικού Οργανισμού Οργάνω¬ 
σης και Λειτουργίας της Ν.Α. Τρικάλων. 9 

Κενές οργανικές θέσεις ΔΕΠ και ΕΕΔΙΠ του Πανεπι¬ 
στημίου Πειραιώς. 10 


ΑΠΟΦΑΣΕΙ Σ 

Αριθ. 28784 (1) 

Μεταφορά οργανικών θέσεων από κλάδο σε κλάδο. 

ΟΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του πέμπτου εδαφίου της παραγράφου 
3 του άρθρου 2 και τις διατάξεις της παρ. 4 του άρθρου 8 
του Ν. 2503/1997. 


2. Τη γνώμη του Γενικού Γραμματέα της Περιφέρειας 
Ηπείρου, όπως διατυπώθηκε στο Α.Π. 2051/11.7.2002 έγ¬ 
γραφό του. 

3. Την ανάγκη αναδιάρθρωσης των οργανικών θέσεων 
της Περιφέρειας Ηπείρου. 

4. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του Κρατικού Προϋπολο¬ 
γισμού. 

5. Την αριθμ. ΔΙΔΚ/Φ. 1 ./2/22875/31.10.2001 (ΦΕΚ 1480/ 
τ.Β'/31.10.2001) κοινή απόφαση του Πρωθυπουργού και 
του Υπουργού Εσωτερικών, Δημόσιας Διοίκησης & Απο¬ 
κέντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης & Αποκέ¬ 
ντρωσης, αποφασίζουμε: 

Μεταφέρουμε τις παρακάτω οργανικές θέσεις μόνιμου 
προσωπικού της Περιφέρειας Ηπείρου από κλάδο σε κλά¬ 
δο ως εξής: 

Από τον κλάδο ΔΕ Δασοφυλάκων δέκα έξι (16) οργανι¬ 
κές θέσεις στους κλάδους: 
α) στον κλάδο ΠΕ Οικονομολόγων μια (1) θέση 
β) στον κλάδο ΠΕ Πληροφορικής τέσσερις (4) θέσεις 
γ) στον κλάδο ΠΕ Μηχανικών πέντε (5) θέσεις 
δ) στον κλάδο ΠΕ Περιβαλλοντολόγων μια (1) θέση 
ε) στον κλάδο ΤΕ Πληροφορικής τρεις (3) θέσεις 
στ) στον κλάδο ΔΕ Διοικητικών Γραμματέων δύο (2) θέ¬ 
σεις. 

Η παρούσα να δημοσιευθεί στην Εφημερίδατης Κυβερ- 
νήσεως. 

Αθήνα, 22 Ιουλίου 2002 

Ο ΥΦΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 
-♦- 

Αριθ. 77812/ΙΖ (2) 

Αντικατάσταση της παραγράφου 1 της ΙΖ/769/13.8.98 ΥΑ 
(ΦΕΚ 890/19.8.98 τ.Β') «Αποδοχή δωρεάς παραχώρη¬ 
σης του κτιρίου του Μαντζουνείου Ιδρύματος». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τον Α.Ν. 1362/49 «περί ιδρύσεως ανασυγκροτήσεως 
και ενιαίας οργανώσεως των ανά κράτος βιβλιοθηκών». 

2. Τις δ/ξεις του άρθρου 9 του Α.Ν. 1362/49 «περί στέ¬ 
γασης». 

3. Τις δ/ξεις των άρθρων: 

α) 246 «δωρεές ακινήτων» και 

β) 247 παρ. «δωρεάνπαραχώρηση χρήσεως δημοτικών 
και κοινοτικών ακινήτων» του Π.Δ. 410/95 (ΦΕΚ 231/τ.Α'/ 
14.11.95). 

4. Την αριθ. 155/1998 απόφαση του Δημοτικού συμβου¬ 
λίου Τρίπολης όπως «να παραχωρήσει δωρεά τη χρήση επί 
99 χρόνια του κτιρίου του Μαντζουνείου Ιδρύματος προς 
το ΥΠΕΠΘ για τη στέγαση σ'αυτό της Δημόσιας Κεντρικής 
Βιβλιοθήκης Τρίπολης» για τη σύμφωνα με τις δ/ξεις του 
άρθρου 247 (άρθρο 230 Π.Δ. 323/89»του Π.Δ. 410/95. 

5. Το αριθ. 5 της 17.7.1998 πρακτικό του Εφορευτικού 
Συμβουλίου της Δημόσιας Βιβλιοθήκης Τρίπολης, σχετι¬ 
κά με την αποδοχή της δωρεάν χρήσης του προτεινόμε- 
νου κτιρίου. 

6. Το από 30.1.1998 «υπηρεσιακό σημείωματηςΔΙΕΦΕΣ 
με το οποίο διαβιβάζεται έκθεση της 29.1.1998 του πολι¬ 
τικού μηχανικού Θ. Σιαπκαρά σύμφωνα με την οποία το 
κτίριο καλύπτει τις βασικές ανάγκες της βιβλιοθήκης και 
προτείνει την επισκευή του. 

7. Την αριθ. 2397/10.12.97 γνωμοδότηση του Νομικού 
Συμβουλίου του ΥΠΕΠΘ. 

8. Την εισηγητική έκθεση της 26.1.1998 του τμήματος 
βιβλιοθηκών. 

9. Το αριθ. 11228/26.6.02 έγγραφο του Δήμου Τριπόλε- 
ως με το οποίο κοινοποιείται η αριθ. 336/02 απόφαση του 
Δημοτικού Συμβουλίου με θέμα «Τροποποίηση της αριθ. 
155/98 απόφασης του Δ.Σ. περί «παραχώρησης χρήσεως 
του κτιρίου Μανζουνείου Ιδρύματος». 

10. Την αριθ. ΙΖ/769ΦΕΚ890/19.8.98τ. Β'«Αποδοχή δω¬ 
ρεάς παραχώρησης του κτιρίου του Μαντζουνείου Ιδρύ¬ 
ματος», αποφασίζουμε: 

Αντικαθιστούμε τη παράγραφο 1 της ΙΖ/769/13.8.98 ΥΑ 
(ΦΕΚ 890/19.8.98 τ.Β') «Αποδοχή δωρεάς παραχώρησης 
του κτιρίου του Μαντζουνείου Ιδρύματος» ως εξής: 

1. Αποδεχόμαστε την από το Δημοτικό Συμβούλιο Τρί¬ 
πολης δωρεάν παραχώρηση χρήσης επί 99 χρόνια του 
κτιρίου του Μαντζουνείου Ιδρύματος προς το ΥΠΕΠΘ για 
τη στέγαση σ'αυτό της Δημόσιας Κεντρικής Βιβλιοθήκης 
Τρίπολης. 

Επίσης αποδεχόμαστε την αριθ. 336/2002 απόφαση του 
Δημοτικού συμβουλίου για τη στέγαση και των τμημάτων 
εκπαίδευσης ενηλίκων στο ισόγειο του ανωτέρω κτιρίου 
για τα επόμενα 15 χρόνια, δηλαδή ως το έτος 2017. 

Κατά τα λοιπά ισχύει η αριθ. ΙΖ/769/13.8.98 Υπουργική 
Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. ΥΠ.ΠΟ/ΚΑΤΕΧΝ/Δ/41536 (3) 

Χορήγηση άδειας ίδρυσης και λειτουργίας Ωδείου στον 
Χαράλαμπο Κουρκούδιαλο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 


2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί ιουρώσεως 
του εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεος και δι- 
οικήσεως Σχολών Ανωτέρας Καλλιτεχνικής Εκπαίδευσης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Η απόφαση αριθμ. ΥΠ.ΠΟ/ΓΝΘΣ/49095/30.10.91 
«Μεταβίβαση αρμοδιοτήτων Υπουργού, και δικαιώματος 
υπογραφής «Με εντολή Υπουργού» στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ». (ΦΕΚ987/Β/28.11.91). 

8. Την απόφαση αριθμ. ΥΠ.ΠΟ/ΓΝΟΣ/33992/31.8.87 
«Προϋποθέσεις λειτουργίας τμήματος κλασικής κιθά¬ 
ρας» (ΦΕΚ 500/Β/87). 

9. Το από 25.6.2002 Πρακτικό αυτοψίας της Νομαρχια¬ 
κής Αυτοδιοίκησης Θεσσαλονίκης. 

10. Την από 3.7.2002 αίτηση του Χαράλαμπου Κουρκού- 
διαλου μετά συνημμένα δικαιολογητικά, αποφασίζουμε: 

1. Χορηγούμε στον Χαράλαμπο Κουρκούδιαλο άδεια 
ίδρυσης και λειτουργίας Ωδείου που θα στεγαστεί στο 
κτίριο επί των οδών Μ. Αλεξάνδρου και 28ης Οκτωβρίου 
31, 1ος όροφος στον Εύοσμο Θεσσαλονίκης και θα έχει 
την επωνυμία «Ωδείο Πρακτέον». 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανοπέρων θεωρητικών Μαθημάτων και Συνθέ- 
σεως με τμήματα: 

1. ωδικής 

2. αρμονίας 

3. ενοργάνωσης 

4. αντίστιξης 

5. φυγής 

6. σύνθεσης 

Β. Σχολή Ενόργανου Μουσικής μετρήματα: 

1. πληκτών 

2. εγχόρδων 

3. πνευστών 

4. κλασικής κιθάρας 

5. κρουστών 

Γ. Σχολή Μονωδίας με τμήμα μονωδίας 

Δ. Σχολή Βυζαντινής Μουσικής 

Η άδεια ίδρυσης και λειτουργίας Μουσικής Σχολής που 
χορηγήθηκε με την αριθμ. ΥΠ.ΠΟ/41319/16.9.1994 από¬ 
φασή μας ανακαλείται. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2002 - 2003. 

Από τις διατάξεις αυτής της απόφασης, δεν προκαλεί- 

ται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Ιουλίου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. ΥΠ.ΠΟ/ΚΑΤΕΧΝ/Δ/34283 (4) 

Έγκριση μεταστέγασης παραρτήματος του Εθνικού 
Ωδείου στη Ν. Σμύρνη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠ.ΠΟ/ΓΝΘΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ». (ΦΕΚ987/Β/28.11.91). 

6. Την αριθμ. ΥΠ.ΠΟ/ΚΑΤΕΧΝ/Δ/25553/1557/22.1.1993 
απόφασή μας «έγκριση μεταστέγασης του παραρτήμα¬ 
τος του Εθνικού Ωδείου στη Ν. Σμύρνη» (ΦΕΚ. 124/τ.Β/ 
5.3.1993). 

7. Το από 1.7.2002 πρακτικό αυτοψίας της Επιτροπής 
Ελέγχου καταλληλότητας Κτιριακών Εγκαταστάσεων 
μουσικών εκπαιδευτηρίων. 

8. Την από 26.6.2002 αίτηση μετά συνημμένα δικαιολο- 
γητικάτου Εθνικού Ωδείου, αποφασίζουμε: 

Εγκρίνουμε τη μεταστέγαση του παραρτήματος του 
Εθνικού Ωδείου στη Ν.Σμύρνη στο κτίριο επίτης οδού Αι- 
δινίου αρ. 13 στη Ν. Σμύρνη. 

• Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των 15 σπουδαστών. 

• Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

• Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Ιουλίου 2002 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- ♦ - 

Αριθ. Υ6γ/οικ. 73391 (5) 

Υπαγωγή φαρμακευτικού ιδιοσκευάσματος στις 
διατάξεις του Ν. 1729/87 περί ναρκωτικών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1729/87 «Καταπο¬ 
λέμηση της διάδοσηςτων ναρκωτικών, προστασίατων νέ¬ 
ων και άλλες διατάξεις» (ΦΕΚ 144/Α/7.8.87) και του άρ¬ 
θρου 12 του Ν. 2161/93 (ΦΕΚ 119/Α/26.7.93). 

2. Την αριθ. Α6β/6543/15.7.88 Υπ. Απόφαση «Καθορι¬ 
σμός όρων και προϋποθέσεων της διάθεσης των ουσιών 
του άρθρου 4του Ν. 1729/87...» (ΦΕΚ535/Β/1.8.88). 

3. Την γνωμοδότηση της Επιτροπής Ναρκωτικών, συνε¬ 
δρία αριθμ. 2/4.6.2002. 

4. Την αριθμ. 3418/8.7.2002 Απόφαση ανάθεσης αρμο¬ 
διοτήτων στους Υφυπουργούς Υγείας και Πρόνοιας (ΦΕΚ 
861/Β/9.7.02), αποφασίζουμε: 


Την υπαγωγή του φαρμακευτικού ιδιοσκευάσματος 
ΜΕΤΑΤΟΡ, που περιέχει την ουσία ΕΟΒΜΕΤΑΖΕΡΑΜ, 
στον Πίνακα Δ'του άρθρου 4του Ν. 1729/87. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2002 

Ο ΥΦΥΠΟΥΡΓΟΣ 

Ε. ΝΑΣΙΩΚΑΣ 
-♦- 

Αριθ. 5618 (6) 

Συγχώνευση τριών Νομικών Προσώπων σε ένα στο Δήμο 
Πέτρας με την επωνυμία: Δημοτικό Πολιτιστικό Πλη¬ 
ροφοριακό Κέντρο Οικισμού Λόφου Δ.Δ. Λόφου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α)του άρθρου 203του Π.Δ/τος410/95 (Δ.Κ.Κ.). 
β) του Ν. 2503/1997 «Διοίκηση-Οργάνωση, στελέχωση 
της Περιφέρειας, ρύθμιση θεμάτων για την Τοπική Αυτ/ση 
& άλλες διατάξεις. 

γ) του άρθρου 27 του Ν. 2081/92 «Προσθήκη άρθρου 
29-στο Ν. 1558/85». 

2. Την αριθ. 113/2002 απόφαση του Δημοτικού Συμβου¬ 
λίου Πέτρας περί Συγχώνευσης τριών Νομικών Προσώ¬ 
πων σε ένα με την επωνυμία «Δημοτικό Πολιτιστικό Πλη¬ 
ροφορικό Κέντρο Οικισμού Λόφου Δ.Δ. Λόφου». 

3. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
περί «Ορισμός εισηγητών και μεταβίβαση εξουσίας υπο¬ 
γραφής «Με Εντολή Γενικού Γραμματέα», αποφάσεων, 
εγγράφων και άλλων πράξεων, αποφασίζουμε: 

1. Συγχωνεύουμε στο Δήμο Πέτρας τα Νομικά Πρόσω¬ 
πα: 

α) Μόνιμες Πολιτιστικές εκδηλώσεις Λόφου, 
β) Υπηρεσία Μηχανογράφησης - Προγραμματισμού 
γ) Ανάπτυξη διαφύλαξη πρασίνου περιοχής Κοινότητας 
Λόφου. 

σε νέο ίδιο Νομικό Πρόσωπο με την επωνυμία: Δημοτι¬ 
κό Πολιτιστικό Πληροφοριακό Κέντρο Οικισμού Λόφου 
Δ.Δ. Λόφου. 

2. Σκοπός του Νομικού Προσώπου είναι: 

α) Κάθε δραστηριότητα με τη συγκέντρωση - διατήρη¬ 
ση - φύλαξη και έκθεση πάσης φύσεως αντικειμένων που 
μαρτυρούν τα ήθη και έθιμα και παραδόσεις του τόπου. 

β) να συμβάλλει στην Πνευματική και Κοινωνική Πρόο¬ 
δο γενικά των δημοτών μαθητευομένων και μη ως και κά¬ 
θε ηλικίας. 

γ) κάθε δραστηριότητα που έχει σχέση με Πολιτιστικές 
και Πνευματικές εκδηλώσεις. 

δ) η διοργάνωση εκδηλώσεων σχετικά με την προστα¬ 
σία του περιβάλλοντος - δενδροφυτεύσεις κ.λπ. 

ε) η ψυχαγωγία των νέων με τη δημιουργία κέντρου πλη¬ 
ροφορικής - η εξυπηρέτηση μέσω ΚΕΠ των δημοτών και η 
εκπαίδευση των νέων στην πληροφορική. 

3. Το Νομικό Πρόσωπο διοικείται από πενταμελές (5/με- 
λές) Διοικητικό Συμβούλιο, αποτελούμενο από τους: 

α) Από δύο (2) Δημοτικούς Συμβούλους και 
β) από δύο (2) δημότες κατοίκους του Οικισμού Λόφου 
που θα έχουν σχέση μετο σκοπότου Νομικού Προσώπου, 
γ) έναν δημοτικό υπάλληλο. 

Χρέη Προέδρου θα εκτελεί ένας εκ των δύο δημοτικών 
συμβούλων που θα ορίζεται από το δημοτικό συμβούλιο. 

4. Περιουσία του Νομικού Προσώπου αποτελεί η ακίνη¬ 
τη και κινητή περιουσία των πιο πάνω συγχωνευομένων 
νομικών προσώπων καθώς και κάθε άλλη περιουσία κινη¬ 
τή ή ακίνητη που τυχόν θα αποκτηθεί στο μέλλον. 

5. Πόροι του Νομικού Προσώπου είναι: 

α) Ετήσια επιχορήγηση του Δήμου Πέτρας 1.467,35 ? ή 
όσο θα επιτρέπουν τα 

οικονομικά του Δήμου. 

β) Επιχορηγήσεις του Δημοσίου ή άλλων φορέων του 
δημοσίου τομέα. 

γ) κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από αντίτιμο υπηρεσιών που παρέχει το 
Νομικό Πρόσωπο. 

ε) Κάθε άλλο έσοδο από δική του περιουσία ή από κάθε 
άλλη πηγή. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Δήμου Πέ¬ 
τρας στον Κ.Α. 2/212.3 ύψους 1.467,35 ευρώ για το τρέ- 
χον οικονομικό έτος και μέχρι κατάργησης αυτού ή τρο¬ 
ποποίησης το ίδιο ποσό για κάθε ένα από τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 8 Ιουλίου 2002 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ ΠΑΡΙΝΤΑΣ 

-♦- 

Αριθ.2130 (7) 

Τροποποίηση ορίων μονίμου καταφυγίου άγριας ζωής 
στις θέσεις Προφήτης Ηλίας, Δάσος Παπαλέϊκο, Τρύ¬ 
πιο λιθάρι, Βαθύρεμα, Φτέρες, Μάντρες, Ποταμόλα- 
κα, Σπαρτόραχη κ.λπ. περιοχών Δημ. Διαμερισμάτων 
Ασέας, Αραχαμιτών, Κερασταρίου, ΠαλαιόχουνηςΔή¬ 
μου Βαλτετσίου & Μακρυσίου Δήμου Μεγαλόπολης 
Νομού Αρκαδίας Περιφέρειας Πελ/νήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν.Δ. 86/69 «Περί Δασικού Κώδικος» 

2. Τιςδιατάξειςτου Ν.Δ. 996/71 «Περίαντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69 «Περί Δασικού Κώδικος» και κωδικο- 
ποιήσεως των υπ'αριθ. 871/1971 & 919/1971 Ν.Δ. 

3. Τις διατάξεις του Νόμου 177/75 «περί αντικαταστά- 
σεως και συμπληρώσεως διατάξεων τινών του Νομοθετι¬ 
κού Διατάγματος 86/69». 

4. Το άρθρο 57, τροποποίηση και συμπλήρωση διατά- 
ξεωντουΝ.Δ. 86/69 «Δασικός Κώδιξ» (ΦΕΚ7Α) του Νόμου 
2637/98 «Σύσταση Οργανισμού Πιστοποίησης κ.λ.π.» 
(ΦΕΚ 200Α/1996), με το οποίο τροποποιήθηκαν τα άρθρα 
253 και 254του Ν.Δ. 86/69 όπως αυτά αντικαταστάθηκαν 
από τα άρθρα 3 και 4 του Ν. 177/75 (ΦΕΚ205Α) 


5. Την αριθμ. 414985/29.11.85 (ΦΕΚ 757/Β/18.12.1985) 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας»μέτρα διαχείρισης της 
άγριας πτηνοπανίδας» όπως αυτή τροποποιήθηκε με τις 
366599/16.12.1996 (ΦΕΚ 1188/Β/31.12.90) και 294283/ 
23.12.97 (ΦΕΚ68/Β/4.2.98) κοινές αποφάσεις των Υπουρ¬ 
γών Εθνικής Οικονομίας και Γεωργίας 

6. Την αριθμ. 33625/1742/6-5-1976 Απόφαση του 
Υπουργού Γ εωργίας για την ίδρυση Μονίμου Καταφυγίου 
θηραμάτων εις περιοχήν Κοινοτήτων Ασέας, Αραχαμι- 
τών, Μακρυσίου, Κερασταρίου, Παλαιόχουνης Νομού 
Αρκαδίας. 

7. Τις αριθμ. 89880/1506/31.3.2000, 104269/4631/ 
18.10.2000 και 107959/5344/1.12.2000 Εγκυκλίους του 
Γενικού Δ/ντή Δασών και Φ.Π «Περί καταφυγίων άγριας 
ζωής». 

8. Τις διατάξεις του Νόμου 2218/94(ΦΕΚ 90Α) ίδρυση 
Νομαρχιακής Αυτοδιοίκησης, τροποποίηση διατάξεων 
για την Πρωτοβάθμια Αυτοδιοίκηση κ.λ.π.» όπως αυτές 
συμπληρώθηκαν με τις διατάξεις του Νόμου 2240/94 
(ΦΕΚ 153Α) «Συμπλήρωση διατάξεων για την Νομαρχιακή 
Αυτοδιοίκηση κ.λ.π.». 

9. Τις διατάξεις του Νόμου 2503/97 (ΦΕΚ 107/Α) «Διοί¬ 
κηση, Οργάνωση, Στελέχωσητης Περιφέρειας κ.λ.π». 

10. Τηναριθ. 1472/29-6-2001 απόφασή μας. 

11. Την αριθμ. Δ.Υ./5-7-2002 ΕΚΘΕΣΗ - ΕΙΣΗΓΗΣΗ του 
Δασοπόνου Ιωάννου Κωτσιώνη με την τελική πρόταση, 
για την ανάγκη τροπ/σης του καταφυγίου άγριας ζωής 
στις θέσεις «Προφήτης Ηλίας, Δάσος Παπαλέϊκο, Τρύπιο 
λιθάρι, Βαθύρεμα, Φτέρες, Μάντρες, Ποταμόλακα, Σπαρ¬ 
τόραχη κ.λ.π. περιοχής δημοτικών διαμερισμάτων Ασέας, 
Αραχαμιτών, Κερασταρίου, Παλαιόχουνης Δήμου Βαλτε¬ 
τσίου & Μακρυσίου Δήμου Μεγαλόπολης του Νομού Αρ¬ 
καδίας της Περιφέρειας μας, για τους λόγους που ανα¬ 
λυτικά αναφέρονται σ'αυτήν. 

12. Την αριθμ 2130/9-7-2002 αναφορά του Δασαρχείου 
Τρίπολης και την αριθμ. 1482/9-7-2002 σύμφωνη γνώμη 
και γραπτή εισήγηση της Δ/νσης Δασών Αρκαδίας 

13. Την προφορική εισήγηση του Δ/ντή Δασών Περιφέ¬ 
ρειας Πελ/νήσου, αποφασίζουμε: 

1. Τροποποιούμε τα όρια του μονίμου καταφυγίου 
άγριας ζωής στις θέσεις «Προφήτης Ηλίας, Δάσος Παπα- 
λέϊκο, Τρύπιο λιθάρι, Βαθύρεμα, Φτέρες, Μάντρες, Ποτα¬ 
μόλακα, Σπαρτόραχη κ.λ.π. περιοχών δημοτικών διαμερι¬ 
σμάτων Ασέας, Αραχαμιτών, Κερασταρίου, Παλαιόχου¬ 
νης, Δήμου Βαλτετσίου & Δ.Δ. Μακρυσίου Δήμου 
Μεγαλόπολης Νομού Αρκαδίας της Περιφερείας μας και 
μειώνουμε την έκτασή του κατά 1.500 στρέμματα (από 
16.000 σε 14.500 στρ.)τα οποία είναι απαραίτητα για φω¬ 
λεοποίηση, διαχείμανση, διατροφή, αναπαραγωγή, και 
διαβίωση της άγριας πανίδας. 

Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από το Δασαρχείο Τρίπο¬ 
λης σχεδιάγραμμα - απόσπασμα χάρτη Γ.Υ.Σ. με κλίμακα 
1:100.000 που επισυνάπτεται στην παρούσα, ορίζεται ως 
εξής: Αρχίζει: από το Εξωκκλησιτου Αγίου Αθανασίου Κε¬ 
ρασταρίου, ακολουθεί προς δυσμάς τα όρια Κερασταρί¬ 
ου- Δάσους 'Κερασταρίου άνωθεν οικιών Γεωργίου Σια- 
μπή, Χρήστου Μπαρδαβίλια, όπου ακολουθεί το δασικό 
δρόμο δια μέσου του δρυοδάσους και μέσω της θέσεως 
«Γεροδημήτρη βρύση» κατευθύνεται προς Ανεμόμυλο, 
μέχρι τη διασταύρωση άνωθεν «Γλυκόβρυσης» στρέφει 
αριστεράτου δασικού δρόμου τον οποίο ακολουθεί μέχρι 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


13413 


συναντήσεωςτου κοινοτικού δρόμου Αραχαμίτες - Κερα- 
σταρίου,του οποίου ακολουθεί προς Κεραστάρι μέχρι το 
εικονοστάσι Προφήτης Ηλίας. Από εκεί στρέφει δεξιά και 
προς Νότο, ακολουθείτο δασικό δρόμο και δια της θέσε- 
ως «Ριτζάκι» μέχριτη θέση «Βρύση Αδριανού» όπου υπάρ¬ 
χει διασταύρωση. Εκείθεν ακολουθείτο δασικό δρόμο μέ- 
χριτους αγρούς Βασιλείου Ασημάκη και Κων/νου Τζούμα 
θέση «Κοντογιάννη» και από εκεί με κατεύθυνση νότια - 
νοτιοανατολική δια της ημιονικής οδού μήκους 150 μέ¬ 
τρων περίπου καταλήγει στον αγροτικό δρόμο προς «Βί- 
γλες» (όπου οι αγροί Μπαρδαβίλλια και Σωτηρίου Μπέζου 
του οποίου ακολουθεί μέχρι θέση «Βίγλες» στρέφει βο- 
ρείως και ακολουθείτο δασικό δρόμο που ανέρχεται στη 
ράχη των αναδασώσεων τον οποίο ακολουθεί όπως πη¬ 
γαίνει ο δασικός δρόμος «Λάκκα Λάζαρη» μέχρι τη δια¬ 
σταύρωση του προς Προφήτη Ηλία Μακρυσίου. Εκεί 
στρέφει βορειοδυτικά όπου συναντά το δασικό δρόμο μέ- 
χριτην αντιπυρική ζώνη την οποία ακολουθεί μέχριτο ρέ¬ 
μα Μπαρμπουτσάνα - Παππά Μύλος. Από εκεί ακολουθεί 
αγροτικό δρόμο Παππά Μύλος - Φτελιά μέχρι συναντήσε- 
ως της αγροτικής οδού Αραχαμίτες - Κερασταρίου την 
οποία ακολουθεί μέχριτο χωριό Αραχαμίτες. Ακολούθως 
δια των ακραίων οικειών Ιωάννη Μανιάτη, Γεωργίου Κο- 
κόρη, Σταύρου Θεοδωρόπουλου, Τυροκομείο Αθανασίου 
Μανιάτη φθάνει στο δημόσιο δρόμο Αραχαμιτών Ασέας 
τον οποίο ακολουθεί προς Άνω Ασέα, Τρύπιο λιθάρι, Πα- 
παλέικα σπίτια, οικία Βασιλείου Μπαζίλου, Βαγγέλη Γιαν- 
νιά, Αγροτικό δρόμο προς Άγιο Αθανάσιο Κερασταρίου 
τον οποίο ακολουθεί μέχρι συναντήσεως του εξωκλησίου 
Αγίου Αθανασίου από όπου και άρχισε. 

2. Εντός του καταφυγίου άγριας ζωής απαγορεύεται η 
Θήρα επ' αόριστον κάθε θηράματος και κάθε είδους 
άγριας πανίδας, η σύλληψη κάθε είδους της άγριας πανί¬ 
δας για μη ερευνητικούς σκοπούς, η καταστροφή κάθε εί¬ 
δους ζώνης με φυσική βλάστηση, η καταστροφή των ζω¬ 
ντανών φυτοφρακτών, η αμμοληψία, η αποστράγγιση και 
αποξήρανση ελωδών εκτάσεων, η ρύπανση των υδατικών 
πόρων και η ένταξη έκτασης καταφυγίου άγριας ζωής σε 
Πολεοδομικό ή Ρυμοτομικό σχεδίασμά. Η εκτέλεση έρ¬ 


γων ή εργασιών και ιδίως, αλιευτικά έργα, έργα αναδα¬ 
σμού, τουριστικές και βιομηχανικές εγκαταστάσεις, κα¬ 
τασκηνώσεις, λατομεία, μεταλλεία και δρόμοι εκτελού- 
νται αφού προηγουμένως έχει υποβληθεί μελέτη περι¬ 
βαλλοντικών επιπτώσεων τύπου Α και έχει χορηγηθεί 
έγκριση περιβαλλοντικών όρων. Κατ' εξαίρεση επιτρέπε¬ 
ται η σύλληψη ειδών της άγριας πανίδας και η μεταφορά 
τους προς εμπλουτισμό άλλων καταλλήλων περιοχών μό¬ 
νο από τη Δασική Υπηρεσία. Με απόφασή μας, που θα δη- 
μοσιευθεί στην Εφημερίδα της Κυβερνήσεως, μπορεί να 
απαγορευθεί ή να τεθούν όροι ή περιορισμοί στην άσκη¬ 
ση της αλιείας, γεωργίας, βοσκής, υλοτομίας, χρήσης 
των φυτοπροστατευτικών προϊόντων και της συλλογής 
και κοπής αρωματικών, βαφικών, αρτυματικών, μελισσο¬ 
κομιών και ανθοκομικών - διακοσμητικών φυτών για 
εμπορικούς σκοπούς. 

3. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής, του Δημοτικούς και Κοινοτικούς Υπαλλή¬ 
λους (άρθρο 289 παρ.1 Δ.Ν. 86/69) και τις Κυνηγετικές 
Οργανώσεις, οι δε παραβάτες τιμωρούνται με τις ποινές 
που προβλέπονται από τις διατάξεις της Δασικής Νομο¬ 
θεσίας (παρ. 9 και 18 του άρθρου 287 Ν.Δ. 86/69 και της 
αριθμ. 414985/29-11-85 (ΦΕΚ757/Β/18-12-85) κοινής 
απόφασης των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας» όπως αυτή τροποποιήθηκε και 
ισχύει σήμερα. 

4. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

5. Η ισχύς της παρούσας άρχεται από της δημοσιεύσε- 
ωςτης στην Εφημερίδα της Κυβερνήσεως. 

6. Η παρούσα να δημοσιευθεί στην Εφημερίδα της Κυ¬ 
βερνήσεως. 

Τρίπολη, 19 Ιουλίου 2002 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Χορήγηση άδειας άσκησης επαγγέλματος Κοινω¬ 
νικού Λειτουργού στην Χαβαλέ Ιωάννα του Πέτρου. 

Ο ΝΟΜΑΡΧΗΣ ΣΕΡΡΩΝ 

Με την 2511 /23.7.2002 απόφαση του Νομάρχη Σερρών 
χορηγείται στην Χαβαλέ Ιωάννα του Πέτρου άδεια ασκή- 
σεως επαγγέλματος Κοινωνικού Λειτουργού. 

Με εντολή Νομάρχη 
Ο Διευθυντής 
ΓΕΩΡΓΙΟΣ ΠΑΛΑΣΚΑΣ 

-♦- 

Αριθ. 37 (9) 

Τροποποίηση του Εσωτερικού Οργανισμού Οργά¬ 
νωσης και Λειτουργίας της Ν.Α. Τρικάλων. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΤΡΙΚΑΛΩΝ 

Έχοντας υπ' όψη: 

1. Τις διατάξεις των άρθρων 104, παρ. 4 & 49, παρ. Ια 
του Κώδικα της Νομαρχιακής Αυτοδιοίκησης (Π.Δ. 
30/96). 

2. Τηνμεαριθμ. 27/31.3.95 απόφασή του (ΦΕΚ358/τ.Β/ 
4.5.95) - όπως αυτή τροποποιήθηκε και ισχύει μέχρι σή¬ 
μερα - με την οποία ψηφίστηκε ο Εσωτερικός Οργανισμός 
Οργάνωσης και Λειτουργίας της Νομαρχιακής Αυτοδιοί¬ 
κησης Τρικάλων. 

3. Τις διατάξεις των άρθρων 12 & 31 του Ν. 3013 / 2002 
(ΦΕΚ102Α/1-5-02). 

4. Την αριθμ. 7020 /20.6.02 γραπτή εισήγηση της 
Δ/νσης Διοικ. Υπηρεσιών. 

Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋ¬ 
πολογισμού, αποφάσισε: 

Την τροποποίηση του Εσωτερικού Οργανισμού Οργά¬ 
νωσης και Λειτουργίας της Ν.Α. Τρικάλων ως εξής: 

1. Αφαιρούνται οι αρμοδιότητες που αφορούν την Πο¬ 
λιτική Προστασία από το Τμήμα ΠΣΕΑ-ΠΑΜ και Πολιτική 
προστασία (άρθρο 13 του Οργανισμού) και μετονομάζε¬ 
ται το Τμήμα αυτό σε Τμήμα ΠΣΕΑ-ΠΑΜ και συστήνεται 
νέα αυτοτελής Οργανική μονάδα, επιπέδου Γραφείου 
που υπάγεται απευθείας στο Νομάρχη, σύμφωνα με τις 
διατάξεις του άρθρου 12 του Ν.3013 /2002, ως εξής: 

Άρθρο 22 

Γραφείο Πολιτικής Προστασίας. 

Το ανωτέρω Γραφείο είναι αρμόδιο για το σχεδίασμά 
και την Οργάνωση, σε θέματα πρόληψης, ενημέρωσης 
και αντιμετώπισης των καταστροφών ή καταστάσεων 
έκτακτης ανάγκης και για τον συντονισμό όλων των Υπη¬ 
ρεσιών της Νομαρχιακής Αυτοδιοίκησης, καθώς και του 
δημοσίου, ιδιωτικού δυναμικού και μέσων, για την εξα¬ 
σφάλιση της ετοιμότητας, την αντιμετώπιση των κατα¬ 
στροφών και την αποκατάσταση των ζημιών. 

Για το Γ ραφείο αυτό συνιστάται μια Οργανική θέση μο¬ 
νίμου υπαλλήλου κατηγορίας ΠΕτων κλάδων ΠΕ Γεωλό¬ 
γων, Τοπογράφων Μηχανικών, Δασολόγων, Χημικών Μη¬ 
χανικών και Πολιτικών Μηχανικών, κατά την ειδικότερη 
πρόβλεψη της οικίας προκήρυξης. 

2. Διαγράφεται από τη Δ/νση Διοικητικών Υπηρεσιών 
(άρθρο 18) το Κέντρο εξυπηρέτησης πολιτών και συστή- 
νεται νέα Υπηρεσία, επιπέδου Διεύθυνσης, ως εξής: 


Άρθρο 23 

Κέντρο εξυπηρέτησης πολιτών 

Αρμοδιότητες του Κέντρου είναι η παροχή διοικητικών 
πληροφοριών και η διεκπεραίωση των υποθέσεων των 
πολιτών από την υποβολή της αίτησης μέχρι την έκδοση 
της τελικής πράξης σε συνεργασία με τις καθ' ύλην αρμό¬ 
διες Υπηρεσίες. 

Η εν λόγω υπηρεσία απαρτίζεται από δύο τμήματα με 
τις αντίστοιχες αρμοδιότητες: 

Τμήμα Εξυπηρέτησης Πολιτών 

• Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοικητι¬ 
κών υποθέσεων. 

• Παραλαμβάνει αιτήσεις πολιτών, για την διεκπεραίω¬ 
ση υποθέσεών τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 

• Διαθέτει για διευκόλυνσή τους έντυπα αιτήσεων κατά 
το άρθρο 3 παράγραφος 3 του Κώδικα Διοικητικής Διαδι¬ 
κασίας (Ν.2690/1999). 

• Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π τα αναζητά και τα παραλαμβάνει 
με οποιονδήποτε πρόσφορο τρόπο από τις αρμόδιες υπη¬ 
ρεσίες, μετά από σχετική εξουσιοδότηση των πολιτών. 

• Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωσή τους 
υπηρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια Υπηρεσία και 
πάλι στο Κ.Ε.Π. υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το Κ.Ε.Π. στη διεύθυνση που έχει δηλωθεί με συστη¬ 
μένη επιστολή και με αντικαταβολή. 

• Επικύρωση Διοικητικών εγγράφων 

• Θεώρηση γνήσιου υπογραφής. 

• Χορήγηση παραβολών, κινητών επισήμων και υπεύ¬ 
θυνων δηλώσεων. 

• Χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ8. 

Τμήμα Εσωτερικής Ανταπόκρισης. 

• Παραλαμβάνει τα αιτήματα των πολιτών που απο- 
στέλλονται από το Κ.Ε.Π. 

• Προωθεί τα αιτήματα στις αρμόδιες για τη διεκπεραί¬ 
ωσή τους υπηρεσίες. 

• Παρακολουθεί τη διαδικασία διεκπεραίωσης και την 
τήρηση των νόμιμων χρονικών προθεσμιών. 

• Παραλαμβάνει το σχετικό έγγραφο και το αποστέλλει 
στο Κ.Ε.Π. της αρχικής υποβολής της αίτησης. 

• Τηρεί τα σχετικά με την διακίνηση των ανωτέρω ανα- 
φερομένων αιτήσεων πολιτών στατιστικά στοιχεία. 

• Υποδέχεται και διαχειρίζεται τα παράπονα και τις 
προτάσεις των πολιτών για βελτιώσεις των διοικητικών 
διαδικασιών. 

Στο Κ.Ε.Π. επιπέδου Διεύθυνσης, Προΐσταται υπάλλη¬ 
λος με βαθμό Δ/ντή του κλάδου Π Ε Διοικητικού Οικονομι¬ 
κού ή ΤΕ Διοικητικού Λογιστικού. 

ΣταΤμήματατου Κ.ΕΠ. προΐστανται υπάλληλοι του κλά¬ 
δου ΠΕ Διοικητικού ή ΤΕ Διοικητικού Λογιστικού και εν ελ¬ 
λείψει ΔΕ Διοικητικού Λογιστικού ή ΔΕ Διοικ. Γραμματέ- 
ων. 

3. Για την καλύτερη λειτουργία της Δ/νσης Οργάνωσης 
και πληροφορικής τροποποιείται η τελευταία παράγρα- 

φος του άρθρου 20 του Εσωτερικού Οργανισμού, Οργά¬ 
νωσης και Λειτουργίας ως εξής: 

Στη Δ/νση Οργάνωσης και πληροφορικής καθώς και 
στα Τμήματα αυτής προΐσταται υπάλληλος του κλάδου 
ΠΕ πληροφορικής, ή ΠΕ Ηλεκτρολόγων Μηχανολόγων 
Μηχανικών ή ΠΕ Διοικητικού Οικονομικού και ελλείψει αυ¬ 
τού, υπάλληλος κατηγορίας ΤΕ αντίστοιχων κλάδων. 

4. Στο άρθρο 1 παρ. δτου Εσωτερικού Οργανισμού, Ορ¬ 
γάνωσης και Λειτουργίας όπου εμφανίζεται η διάρθρωση 
των Υπηρεσιών της Ν.Α. Τρικάλων, προστίθεται και η 
Δ/νση Αγροφυλακής η οποία εκ παραδρομής δεν συμπε- 
ριλήφθηκε στην προηγούμενη τροποποίηση του οργανι¬ 
σμού. 

Μετά την προσθήκη των άρθρων 22 και 23 η αρίθμηση 
όλων των υπολοίπων άρθρων αναπροσαρμόζεται ανάλο¬ 
γα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 25 Ιουνίου 2002 
Ο Πρόεδρος 

ΝΙΚΗΦΟΡΟΣ ΑΝΤΩΝΙΑΔΗΣ 
-)- 

Αριθ. 20024020 (10) 

Κενές οργανικές θέσεις ΔΕΠ και ΕΕΔΙΠ του 
Πανεπιστημίου Πειραιώς. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις του άρθρου 14, παρ. 5 εδ. α' του Ν. 
2817/2000 (ΦΕΚ78/Τ.Α714-3- 2000). 

2. Το αριθμ. πρωτ. Α/107/24-4-2000 έγγραφο του 
ΥΠΕΠΘ. 

3. Την αριθμ. πρωτ. 991437/19.4.1999 διαπιστωτική 
πράξη Πρύτανη «Οργανικές θέσεις ΔΕΠ Τμημάτων Πανε¬ 


πιστημίου Πειραιώς και οργανικές θέσεις ΕΕΠ του Πανε¬ 
πιστημίου». 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Οι κενές οργανικές θέσεις ΔΕΠ ανά Τμήμα και ΕΕΔΙΠ 
που περιήλθαν στο Πανεπιστήμιο την 14-3-2000, ημερο¬ 
μηνία δημοσίευσης του Ν. 2817/2000 (ΦΕΚ 78/Τ.Α7 


14.3.2000), έχουν ως εξής: 

ΚΕΝΕΣ ΟΡΓΑΝΙΚΕΣ ΘΕΣΕΙΣ ΔΕΠ 
Τμήμα Οικονομικής Επιστήμης: 69 

Τμήμα Οργάνωσης και Διοίκησης Επιχειρήσεων: 75 
Τμήμα Στατιστικής και Ασφαλιστικής Επιστήμης: 75 
Τμήμα Χρηματοοικονομικής και 
Τ ραπεζικής Διοικητικής: 10 

Τ μήμα Τεχνολογίας και Συστημάτων Παραγωγής: 8 
Τ μήμα Ναυτιλιακών Σπουδών: 7 

Τμήμα Πληροφορικής: 2 

Τμήμα Τεχνολογικής Εκπαίδευσης: 21 

Τ μήμα Διεθνών και Ευρωπαϊκών Σπουδών: 26 

Μερικό σύνολο 293 

Επίσης ανήκουν στο Πανεπιστήμιο επιπλέον δύο 
(2) θέσεις ΔΕΠ από μετατροπή της θέσης που 
κατείχαν μέλη ΕΔΠ, λόγω συνταξιοδότησης 2 
Σύνολο κενών οργανικών θέσεων ΔΕΠ 295 

ΚΕΝΕΣ ΟΡΓΑΝΙΚΕΣ ΘΕΣΕΙΣ ΕΕΔΙΠ 
Τμήμα Πληροφορικής 5 

Ξένων Γλωσσών 11 

Φυσικής Αγωγής 1 

Σύνολο κενών οργανικών θέσεων ΕΕΔΙΠ 17 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Ιουλίου 2002 
Ο Πρύτανης 

ΒΑΣΙΛΕΙΟΣ ΚΙΜ. ΜΠΕΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



